ДОГОВОР ЗА ФАКТОРИНГ

Днес, .................. 20..... г. , в гр. ............................, между:

1. ....................................................................,

наричан по-долу ДОСТАВЧИК,

и

2. ...................................................................,

наричан по-долу ФАКТОР, се сключи този договор.

Страните се споразумяха за следното: 

I. ПРЕДМЕТ НА ДОГОВОРА

Чл. 1. (1) Доставчикът прехвърля на фактора следните парични вземания: ....................................................................... 

(2) Доставчикът се задължава да прехвърля на фактора бъдещите парични вземания, които ............................................................. ...................... 

Чл. 2. Факторът се задължава при прехвърлянето на всяко вземане да авансира доставчика със сума, равна на ...................................... процента от размера на вземането.

Чл. 3. (1) Факторът носи риска от неизпълнение на длъжника по вземането, освен ако изрично е заявил при прехвърлянето на вземането, че не поема този риск.

(2) Когато факторът изрично е заявил, че не поема риска от неизпълнение на длъжника, отговорността при такова неизпълнение се носи от доставчика.

Чл. 4. Факторът се задължава да извършва следните допълнителни услуги ........................................................................ 

II. ПРЕХВЪРЛЯНЕ НА ВЗЕМАНИЯТА

Чл. 5. (1) Вземанията по чл. 1, ал. 1 се прехвърлят на фактора със сключването на този договор.

(2) Бъдещите вземания, които отговарят на изискванията на чл. 1, ал. 2 от този договор, се прехвърлят на фактора след възникването им.

(3) В срок от .................... дни след възникване на вземане, което отговаря на изискванията на чл. 1, ал. 2, доставчикът прави предложение до фактора за прехвърлянето му. Предложението следва да съдържа следната информация .................................................................. ............................................................................. ........................................................................ 

(4) В срок от ................... дни след получаване на предложението, факторът е длъжен да го приеме, като изпрати на доставчика писмено потвърждение. Вземането се счита за прехвърлено от момента на получаване от доставчика на писменото потвърждение.

(5) Факторът може да откаже да приеме предложение за прехвърляне на вземане по смисъла на ал. 3, само ако: ...................................... ........................................................................ 

(6) В писменото потвърждение (приемане) по ал. 4 факторът може да заяви, че по отношение на някое вземане не поема риска от неизпълнение на длъжника.

Чл. 6. (1) Вземането към длъжника се прехвърля заедно с обезпеченията му.

(2) Доставчикът е длъжен да направи необходимото за валидното преминаване на обезпеченията в полза на фактора. 

Чл. 7. (1) Доставчикът се задължава да уведоми длъжника за прехвърлянето на вземането на фактора в срок от ...................... дни след получаване на писменото потвърждение от фактора по смисъла на чл. 5, ал. 4. По искане на фактора, доставчикът е длъжен да го упълномощи да направи уведомлението.

(2) Доставчикът се задължава да предаде на фактора следните документи, свързани с прехвърленото вземане ....................................... 

Чл. 8. (1) Доставчикът гарантира на фактора, че в договорите, от които произтичат вземанията, предмет на този договор, не се съдържат клаузи за непрехвърлимост на тези вземания.

(2) Ако в договора с длъжник се съдържат клаузи за непрехвърлимост на вземането, доставчикът следва заедно с предложението за прехвърляне на вземането да предаде на фактора и писмено съгласие от длъжника за прехвърляне на вземането.

Чл. 9. (1) Факторът има право, от своя страна, да прехвърля вземането на трети лица. 

(2) За прехвърлянето по предходната алинея длъжникът се уведомява от ... ........................................................................ 

III. ФИНАНСИРАНЕ НА ДОСТАВЧИКА

Чл. 10. (1) В срок от ......................... дни след прехвърляне на вземането, факторът изплаща на доставчика сумата по чл. 2. 

(2) При неизпълнение на задължението по предходната алинея или при забава за изпълнението му, продължила повече от ..................... дни, доставчикът може да развали договора.

(3) За срока от изплащане на сумата, съгласно ал. 1, до падежа на вземането доставчикът дължи лихва в размер на .............................. на ден. 

(4) Лихвата по предходната алинея се начислява до ефективното събиране на вземането, ако факторът не е поел риска от неизпълнение на длъжника съгласно чл. 3, ал. 2. 

IV. ВЪЗНАГРАЖДЕНИЕ НА ФАКТОРА. ИЗПЛАЩАНЕ НА ПОЛУЧЕНИТЕ ОТ

Чл. 11. (1) Факторът има право на възнаграждение в размер на ........... ............................................. 

(2) Когато факторът не е направил изрично волеизявление по смисъла на чл. 3, ал. 2 и следователно носи риска от неизпълнение на длъжника по вземането, той има право на допълнително възнаграждение в размер на ......... .............................................. 

Чл. 12. За извършваните услуги по чл. 4 факторът има право на възнаграждение, което се определя по следния начин: ......................... ............................................................................. ......... 

Чл. 13. (1) Факторът превежда на доставчика сума, равна на размера на вземането, след като си прихване дължимите му възнаграждения и лихви.

(2) Сумата по предходната алинея се превежда в ......................... дневен срок от падежа на вземането.

(3) Когато факторът не носи риска от неизпълнение на длъжника по вземането, той превежда сумата по ал. 1 в ........................ дневен срок от датата на събирането на вземането.

(4) Сумата по ал. 1 се превежда по банков път по сметка ................ ............................................................................. ......................................... 

V. НЕИЗПЪЛНЕНИЕ. ОТГОВОРНОСТ

Чл. 14. Ако доставчикът не прехвърли на фактора вземане, което отговаря на изискванията на чл. 1, факторът има право на неустойка в размер на ..................................... 

Чл. 15. Страната, която е в забава за изпълнение на парично задължение, дължи на другата страна неустойка в размер на ................... ......... за всеки просрочен ден. 

VI. СРОК НА ДОГОВОРА. ЕДНОСТРАННО ПРЕКРАТЯВАНЕ

Чл. 16. (1) Този договор се сключва за срок от ......................... ..........................

(2) За вземанията, възникнали и прехвърлени на фактора до изтичането на срока по предходната алинея, отношенията между страните се уреждат по правилата на този договор независимо, че е изтекъл срокът на действието му.

Чл. 17. (1) Преди изтичане на срока по чл. 16, ал. 1 факторът може да развали договора, ако доставчикът не му е прехвърлил едно или повече вземания или част от вземания, отговарящи на изискванията на чл. 1, размерът на които надвишава сумата от .............................................

(2) Развалянето по предходната алинея има действие за в бъдеще.

(3) Правото по ал. 1 съществува наред с правото на неустойка по чл. 14.

Чл. 18. (1) Преди изтичане на срока по чл. 16, ал. 1 доставчикът може да развали договора, ако факторът е в забава за изпълнение на парично задължение, което надвишава сумата от ....................................... . и забавата е продължила повече от ......................................... дни.

(2) Развалянето по предходната алинея има действие за в бъдеще.

(3) Правото по ал. 1 съществува наред с правото на неустойка по чл. 15. 

VII. ЗАКЛЮЧИТЕЛНИ РАЗПОРЕДБИ

Чл. 19. Страните се задължават да не разгласяват по какъвто и да е начин информацията, получена или станала им известна във връзка или по повод на сключването и изпълнението на този договор.

Чл. 20. (1) Всички изменения и допълнения на този договор се извършват единствено чрез писмени споразумения между страните.

(2) Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Чл. 21. (1) Всички съобщения между страните във връзка с този договор се извършват в писмена форма.

(2) Писмената форма се счита спазена и при съобщения по телефакс.

(3) Търговските адреси на страните по договора са:

- на доставчика: ...................................................... ..... ......... .......................

- на фактора: ................................... ..................... .. .................................

(4) Ако някоя от страните промени посочените в предходната алинея адреси, без да уведоми другата страна, последната не отговаря за неполучени съобщения, призовки и други подобни.

Чл. 22. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в настоящия договор, се прилага българското право, като страните уреждат отношенията си чрез споразумение. При непостигане на съгласие спорът се отнася за решаване пред  Арбитражния съд при българската стопанска камара.	

Доставчик :                             Фактор: